CELEX: 52007PC0383
Language: el
Date: 2007-07-05
Title: Πρόταση κανονισμού του Συμβουλίου για τις ενέργειες που θα αναλάβει η Επιτροπή κατά την περίοδο 2008-2013, μέσω εφαρμογών τηλεπισκόπησης που αναπτύχθηκαν στο πλαίσιο της κοινής γεωργικής πολιτικής

Σημαντική ανακοίνωση νομικού περιεχομένου

|

52007PC0383

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 5.7.2007COM(2007) 383 τελικό2007/0132 (CNS)ΠρότασηΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥγια τις ενέργειες που θα αναλάβει η Επιτροπή κατά την περίοδο 2008-2013, μέσω εφαρμογών τηλεπισκόπησης που αναπτύχθηκαν στο πλαίσιο της κοινής γεωργικής πολιτικής(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΗ απόφαση 2066/2003/ΕΚ του Ευρωπαϊκού Κοινοβουλίου και του Συμβουλίου αφορά, μεταξύ άλλων, το πιλοτικό σχέδιο εφαρμογής τεχνικών τηλεπισκόπησης για την παρακολούθηση των γεωργικών αγορών την περίοδο 2003-2007. Χάρη στην εμπειρία που αποκτήθηκε την περίοδο αυτή, τέθηκε σε λειτουργία το γεωργομετεωρολογικό σύστημα πρόβλεψης των αποδόσεων και παρακολούθησης της γης και των καλλιεργειών. Εξάλλου, η τηλεπισκόπηση έδειξε ότι ανταποκρίνεται κατάλληλα στις ανάγκες διαχείρισης της κοινής γεωργικής πολιτικής (ΚΓΠ) και ότι οι ανάγκες που έχουν καταγραφεί δεν μπορούν να καλυφθούν από τα παραδοσιακά συστήματα στατιστικών και γεωργικών προβλέψεων.Επομένως, πρέπει να προβλεφθεί η συνέχιση αυτών των επιχειρησιακών ενεργειών στο πλαίσιο χρηματοδότησης του Ευρωπαϊκού Γεωργικού Ταμείου Εγγυήσεων (ΕΓΤΕ).2007/0132 (CNS)ΠρότασηΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥγια τις ενέργειες που θα αναλάβει η Επιτροπή κατά την περίοδο 2008-2013, μέσω εφαρμογών τηλεπισκόπησης που αναπτύχθηκαν στο πλαίσιο της κοινής γεωργικής πολιτικήςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 37 παράγραφος 2 τρίτο εδάφιο,την πρόταση της Επιτροπής[1],τη γνώμη του Ευρωπαϊκού Κοινοβουλίου[2],Εκτιμώντας τα ακόλουθα:(1) Σύμφωνα με το άρθρο 33 της Συνθήκης, κατά την εκπόνηση της κοινής γεωργικής πολιτικής, λαμβάνεται υπόψη ο ιδιαίτερος χαρακτήρας της γεωργικής δραστηριότητας, που απορρέει από την κοινωνική δομή της γεωργίας και τις διαρθρωτικές και φυσικές ανισότητες μεταξύ των διαφόρων γεωργικών περιοχών. Σε αυτό το πλαίσιο, η ανάγκη για ενημέρωση σχετικά με την κατάσταση των εδαφών και των καλλιεργειών είναι μεγάλη, ιδιαίτερα για τη διαχείριση των κοινών οργανώσεων των αγορών (ΚΟΑ). Οι εφαρμογές τηλεπισκόπησης παρέχουν εν μέρει τις αναγκαίες σχετικές πληροφορίες, με την προϋπόθεση ότι μπορούν να καλύψουν όλες τις ζώνες που παρουσιάζουν ενδιαφέρον για τη διαχείριση των γεωργικών αγορών.(2) Η εμπειρία που αποκτήθηκε την περίοδο 2004-2007, στο πλαίσιο της απόφασης 1445/2000/ΕΚ του Ευρωπαϊκού Κοινοβουλίου και του Συμβουλίου, της 22ας Μαΐου 2000, σχετικά με την εφαρμογή τεχνικών επιτόπιων δειγματοληπτικών ερευνών και τηλεπισκόπησης στις γεωργικές στατιστικές για την περίοδο 1999-2003[3], όπως τροποποιήθηκε καθώς και στο πλαίσιο προηγούμενων αποφάσεων[4], επέτρεψε στο γεωργομετεωρολογικό σύστημα πρόβλεψης των αποδόσεων και παρακολούθησης της κατάστασης των εδαφών και των καλλιεργειών να φτάσει σε ένα προηγμένο στάδιο λειτουργίας και ανάπτυξης και να αποδείξει την αποτελεσματικότητά του.(3) Η τηλεπισκόπηση με τον τρόπο αυτό έδειξε ότι ανταποκρίνεται κατάλληλα στις ανάγκες διαχείρισης της κοινής γεωργικής πολιτικής και ότι οι ανάγκες που έχουν καταγραφεί δεν μπορούν να καλυφθούν από τα παραδοσιακά συστήματα στατιστικών και γεωργικών προβλέψεων. Ενίσχυσε επίσης την ακρίβεια, την αντικειμενικότητα, την ταχύτητα και τη συχνότητα των παρατηρήσεων και τελειοποίησε τα πρότυπα γεωργικής πρόβλεψης, ιδιαίτερα μέσω της δημιουργίας περιφερειακών προτύπων. Τέλος, διευκόλυνε την ανάπτυξη ειδικών ή συμπληρωματικών εφαρμογών για την κατάρτιση και τη συλλογή γεωργικών στατιστικών και επέτρεψε την εξοικονόμηση χρημάτων με τη μείωση του κόστους παρακολούθησης και ελέγχου των γεωργικών δαπανών. Επομένως, πρέπει να προβλεφθεί η συνέχιση αυτών των εφαρμογών στο πλαίσιο της χρηματοδότησης από το Ευρωπαϊκό Ταμείο Γεωργικών Εγγυήσεων για την περίοδο 2008-2013, σύμφωνα με το άρθρο 3 παράγραφος 2 στοιχείο ε) του κανονισμού (ΕΚ) αριθ.1290/2005 του Συμβουλίου, της 21ης Ιουνίου 2005, για τη χρηματοδότηση της κοινής γεωργικής πολιτικής[5].(4) Ωστόσο, είναι σκόπιμο να προσαρμοστούν και να αναδιοργανωθούν οι όροι εφαρμογής των ενεργειών που θα αναλάβει η Επιτροπή στο πλαίσιο της ΚΓΠ, μέσω της τηλεπισκόπησης, και να διαχωριστούν οι επιχειρησιακές ενέργειες που πραγματοποιούνται στο πλαίσιο αυτού του συστήματος από τις ενέργειες που χρειάζονται περαιτέρω εργασίες έρευνας και ανάπτυξης. Οι ενέργειες αυτές πρέπει, επομένως, να προβλεφθούν ξεχωριστά στο πλαίσιο του προγράμματος-πλαισίου έρευνας και ανάπτυξης.(5) Είναι επίσης σκόπιμο να οριστεί ότι οι πληροφορίες και οι εκτιμήσεις που κατέχει η Επιτροπή και απορρέουν από τις ενέργειες που έχει αναλάβει η ίδια, πρέπει να είναι διαθέσιμες για τα κράτη μέλη και ότι πρέπει να ενημερώνεται το Ευρωπαϊκό Κοινοβούλιο και το Συμβούλιο σχετικά με τις συνθήκες εφαρμογής των ενεργειών τηλεπισκόπησης που έχουν αρχίσει και τη χρήση των πόρων που διαθέτει η Επιτροπή, μέσω μιας ενδιάμεσης και μιας τελικής έκθεσης, η οποία θα συνοδεύεται, κατά περίπτωση, από πρόταση για τη συνέχιση αυτών των ενεργειών μετά τη λήξη της περιόδου που καθορίζεται στον παρόντα κανονισμό,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 11. Από την 1η Ιανουαρίου 2008 και για μία περίοδο έξι ετών, οι ενέργειες στις οποίες προβαίνει η Επιτροπή μέσω εφαρμογών τηλεπισκόπησης στο πλαίσιο της κοινής γεωργικής πολιτικής μπορούν να χρηματοδοτηθούν από το Ευρωπαϊκό Ταμείο Γεωργικών Εγγυήσεων, σύμφωνα με το άρθρο 3 παράγραφος 2 στοιχείο ε) του κανονισμού (ΕΚ) αριθ. 1290/2005, όταν αποσκοπούν να δώσουν στην Επιτροπή τα μέσα για:α) να διαχειρίζεται τις γεωργικές αγορές·β) να εξασφαλίζει την γεωργοοικονομική παρακολούθηση των εδαφών που προορίζονται για γεωργικούς σκοπούς και της κατάστασης των καλλιεργειών, ώστε να γίνονται εκτιμήσεις, ιδίως όσον αφορά τις αποδόσεις και τη γεωργική παραγωγή·γ) να διευκολύνει την πρόσβαση στις πληροφορίες που αναφέρονται στο στοιχείο β)·δ) να εξασφαλίζει την τεχνολογική παρακολούθηση του γεωργομετεωρολογικού συστήματος.2. Οι ενέργειες που αναφέρονται στην παράγραφο 1 είναι ιδίως οι εξής:α) συλλογή ή αγορά των αναγκαίων πληροφοριών για την εφαρμογή και την παρακολούθηση της κοινής γεωργικής πολιτικής, ιδίως των δορυφορικών και των μετεωρολογικών δεδομένων·β) δημιουργία υποδομής για διαστημικά δεδομένα και δικτυακού τόπου·γ) εκπόνηση ειδικών μελετών που συνδέονται με τις κλιματικές συνθήκες·δ) επικαιροποίηση των γεωργομετεωρολογικών και οικονομετρικών προτύπων.Αν χρειαστεί, οι ενέργειες αυτές πραγματοποιούνται σε στενή συνεργασία με εργαστήρια και φορείς σε εθνικό επίπεδο.Άρθρο 2Η Επιτροπή θέτει τις πληροφορίες και τις εκτιμήσεις που προκύπτουν από τις ενέργειες που αναφέρονται στο άρθρο 1 παράγραφος 1 στη διάθεση των κρατών μελών με ηλεκτρονικά μέσα.Άρθρο 3Οι λεπτομερείς κανόνες εφαρμογής του παρόντος κανονισμού θεσπίζονται σύμφωνα με τη διαδικασία του άρθρου 41 παράγραφος 3 του κανονισμού (ΕΚ) αριθ. 1290/2005, ιδίως όσον αφορά τη διάθεση των πληροφοριών και των εκτιμήσεων που αναφέρονται στον παρόντα κανονισμό.Άρθρο 4Το αργότερο στις 31 Ιουλίου 2010 και στις 31 Ιουλίου 2013, η Επιτροπή υποβάλλει έκθεση στο Ευρωπαϊκό Κοινοβούλιο και στο Συμβούλιο σχετικά με την εφαρμογή των ενεργειών τηλεπισκόπησης που έχουν πραγματοποιηθεί και τη χρήση των χρηματοοικονομικών πόρων που τέθηκαν στη διάθεσή της σύμφωνα με τον παρόντα κανονισμό, συνοδευόμενης, κατά περίπτωση, στη δεύτερη έκθεση, από την πρόταση για τη συνέχιση αυτών των ενεργειών στο πλαίσιο της κοινής γεωργικής πολιτικής.Άρθρο 5Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.Εφαρμόζεται από την 1η Ιανουαρίου 2008 μέχρι τις 31 Δεκεμβρίου 2013.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, […]Για το ΣυμβούλιοΟ ΠρόεδροςΔΗΜΟΣΙΟΝΟΜΙΚΟ ΔΕΛΤΙΟ |1. | ΚΟΝΔΥΛΙΟ ΠΡΟΫΠΟΛΟΓΙΣΜΟΥ: 05 08 03 – Αναδιάρθρωση των συστημάτων γεωργικών ερευνών | ΠΙΣΤΩΣΕΙΣ (2007): 1,78 εκατ. ευρώ σε ΠΑΥ 4,03 εκατ. ευρώ σε ΠΠ |2. | ΟΝΟΜΑΣΙΑ ΤΟΥ ΜΕΤΡΟΥ: Κανονισμός του Συμβουλίου για τις ενέργειες που θα αναλάβει η Επιτροπή κατά την περίοδο 2008-2013, μέσω εφαρμογών τηλεπισκόπησης που αναπτύχθηκαν στο πλαίσιο της κοινής γεωργικής πολιτικής. |3. | ΝΟΜΙΚΗ ΒΑΣΗ: Άρθρο 37 της Συνθήκης. |4. | ΣΤΟΧΟΙ ΤΟΥ ΜΕΤΡΟΥ: Ανάπτυξη μέσων για τη διαχείριση των γεωργικών αγορών, εξασφάλιση της γεωργοοικονομικής παρακολούθησης των εδαφών που προορίζονται για γεωργικούς σκοπούς και της κατάστασης των καλλιεργειών, ώστε να γίνονται εκτιμήσεις, ιδίως όσον αφορά τις αποδόσεις και τη γεωργική παραγωγή·και εξασφάλιση της τεχνολογικής παρακολούθησης του γεωργομετεωρολογικού συστήματος. |5. | ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ | ΤΡΕΧΟΝ ΟΙΚΟΝΟΜΙΚΟ ΕΤΟΣ 2007 (εκατ. ευρώ) | ΕΠΟΜΕΝΟ ΔΗΜΟΣΙΟΝΟ-ΜΙΚΟ ΕΤΟΣ 2008 (προσχέδιο προϋπολογισμού) (εκατ. ευρώ) | ΟΙΚΟΝΟΜΙΚΟ ΕΤΟΣ 2009 (εκατ. ευρώ) |5.0 | ΔΑΠΑΝΕΣ ΠΟΥ ΒΑΡΥΝΟΥΝ – ΤΟΝ ΠΡΟΫΠΟΛΟΓΙΣΜΟ ΤΩΝ ΕΚ (ΕΠΙΣΤΡΟΦΕΣ/ΠΑΡΕΜΒΑΣΕΙΣ) – ΤΟΥΣ ΕΘΝΙΚΟΥΣ ΠΡΟΫΠΟΛΟΓΙΣΜΟΥΣ – ΑΛΛΟΥΣ ΤΟΜΕΙΣ | – | ΠΑΥ 1,90 ΠΠ 1,14 | ΠΑΥ 1,46 ΠΠ 1,64 |5.1 | ΕΣΟΔΑ – ΙΔΙΟΙ ΠΟΡΟΙ ΤΩΝ ΕΚ (ΕΙΣΦΟΡΕΣ/ΔΑΣΜΟΙ) – ΣΤΟ ΕΘΝΙΚΟ ΕΠΙΠΕΔΟ | – | – | – |2010 | 2011 | 2012 | 2013 |5.0.1 | ΠΡΟΒΛΕΨΕΙΣ ΔΑΠΑΝΩΝ | ΠΑΥ 1,46 ΠΠ 1,46 | ΠΑΥ 1,46 ΠΠ 1,46 | ΠΑΥ 1,46 ΠΠ 1,46 | ΠΑΥ 1,46 ΠΠ 2,04 |5.1.1 | ΠΡΟΒΛΕΨΕΙΣ ΕΣΟΔΩΝ | – | – | – | – |5.2 | ΤΡΟΠΟΣ ΥΠΟΛΟΓΙΣΜΟΥ: – |6.0 | ΔΥΝΑΤΟΤΗΤΑ ΧΡΗΜΑΤΟΔΟΤΗΣΗΣ ΜΕ ΠΙΣΤΩΣΕΙΣ ΕΓΓΕΓΡΑΜΜΕΝΕΣ ΣΤΟ ΣΧΕΤΙΚΟ ΚΕΦΑΛΑΙΟ ΤΟΥ ΤΡΕΧΟΝΤΟΣ ΠΡΟΫΠΟΛΟΓΙΣΜΟΥ | ΝΑΙ ΟΧΙ |6.1 | ΔΥΝΑΤΟΤΗΤΑ ΧΡΗΜΑΤΟΔΟΤΗΣΗΣ ΜΕ ΜΕΤΑΦΟΡΑ ΜΕΤΑΞΥ ΚΕΦΑΛΑΙΩΝ ΤΟΥ ΤΡΕΧΟΝΤΟΣ ΠΡΟΫΠΟΛΟΓΙΣΜΟΥ | ΝΑΙ ΟΧΙ |6.2 | ΑΝΑΓΚΗ ΣΥΜΠΛΗΡΩΜΑΤΙΚΟΥ ΠΡΟΫΠΟΛΟΓΙΣΜΟΥ | ΝΑΙ ΟΧΙ |6.3 | ΑΝΑΓΚΗ ΕΓΓΡΑΦΗΣ ΠΙΣΤΩΣΕΩΝ ΣΕ ΜΕΛΛΟΝΤΙΚΟΥΣ ΠΡΟΫΠΟΛΟΓΙΣΜΟΥΣ | ΝΑΙ |ΠΑΡΑΤΗΡΗΣΕΙΣ: Δεν υπάρχουν πρόσθετες διοικητικές δαπάνες σε σχέση με την τρέχουσα κατάσταση. |[pic][pic][pic][1] ΕΕ C … της …, σ. ….[2] ΕΕ C … της …, σ. ….[3] ΕΕ L 163 της 4.7.2000, σ. 1. Απόφαση όπως τροποποιήθηκε τελευταία με την απόφαση αριθ.786/2004/ΕΚ (ΕΕ L 138 της 30.4.2004, σ. 7).[4] Ιδίως απόφαση 88/503/ΕΟΚ του Συμβουλίου (ΕΕ L 273 της 5.10.1988, σ. 12).[5] ΕΕ L 209 της 11.8.2005, σ. 1. Κανονισμός όπως τροποποιήθηκε με τον κανονισμό (ΕΚ) αριθ. 378/2007 (ΕΕ L 95 της 5.4.2007, σ. 1).